CELEX: 52018PC0679
Language: lt
Date: 2018-10-08
Title: Pasiūlymas TARYBOS REGLAMENTAS dėl žvejybos galimybių paskirstymo pagal Europos Sąjungos ir Maroko Karalystės tausios žvejybos partnerystės susitarimą ir jo įgyvendinimo protokolą

EUROPOS KOMISIJA
            Briuselis, 2018 10 08
            COM(2018) 679 final
            2018/0350(NLE)
            Pasiūlymas
            TARYBOS REGLAMENTAS
            dėl žvejybos galimybių paskirstymo pagal Europos Sąjungos ir Maroko Karalystės tausios žvejybos partnerystės susitarimą ir jo įgyvendinimo protokolą
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               2007 m. vasario 28 d. įsigaliojo Europos bendrijos ir Maroko Karalystės partnerystės susitarimas žuvininkystės sektoriuje
                  1
               . 2018 m. liepos 14 d. baigė galioti 2014 m. liepos 15 d. įsigaliojęs paskutinis to susitarimo įgyvendinimo protokolas
                  2
               . Apskritai dabartinis partnerystės susitarimas yra ES ir Maroko santykių, plėtojamų remiantis 2000 m. įsigaliojusiu Europos ir Viduržemio jūros regiono šalių asociacijos susitarimu, įkuriančiu 1996 m. vasario 26 d. Europos Bendrijų bei jų valstybių narių ir Maroko Karalystės asociaciją
                  3
               , dalis. Susitarimu siekiama užtikrinti tinkamą žvejybos išteklių valdymą ir jų tvarumą ekologiniu, ekonominiu ir socialiniu požiūriu.
            
            
               Remdamasi Tarybos priimtais derybiniais įgaliojimais
                  4
                Komisija derėjosi su Maroko vyriausybe, siekdama iš dalies pakeisti Europos bendrijos ir Maroko Karalystės partnerystės susitarimą žuvininkystės sektoriuje ir susitarti dėl naujo jo įgyvendinimo protokolo. 
            
            
               Šiose derybose ir po jų parengtuose dokumentuose visapusiškai atsižvelgiama į 2018 m. vasario 27 d. Europos Sąjungos Teisingumo Teismo sprendimą C-266/16
                  5
               , kuriame nustatyta, kad Žvejybos susitarimas ir jo protokolas netaikomi vandenims, esantiems greta Vakarų Sacharos teritorijos. Atsižvelgiant į Teisingumo Teismo svarstymus ir abiejų Šalių pageidavimus, vykstant deryboms šią teritoriją ir greta jos esančius vandenis dėl keleto priežasčių vis tik pavyko įtraukti į Žvejybos partnerystės susitarimo taikymo sritį. Visų pirma, ekonominiu požiūriu svarbu, kad Sąjungos laivynas savo žvejybos veiklą – be kita ko, ir šiuose vandenyse – galėtų vykdyti remdamasis teisiniu požiūriu apibrėžta sistema, kurios geografinė taikymo sritis būtų tiksliai nurodyta. Be to, numatoma, kad taikant susitarimą ši teritorija ir jos bendruomenės gautų ekonominės ir socialinės naudos, kuri būtų proporcinga žvejybos veiklos mastui, visų pirma iš ES laivų iškraunamo laimikio, jūrininkų užimtumo, investicijų ir kitų sektorinės paramos priemonių, įmanomų dėl Žvejybos susitarimo protokole numatyto finansinio įnašo. Taip pat reikėtų pažymėti, kad Maroko Karalystė, kuri administruoja šią teritoriją (bent jau didžiausią jos dalį), yra vienintelis subjektas, su kuriuo toks susitarimas galėtų būti sudarytas, nes joks kitas subjektas negalėtų užtikrinti tausaus šių išteklių naudojimo ir sektorinės paramos lėšų, kurios turėtų būti prieinamos Vakarų Sacharos teritorijai ir jos gyventojams, valdymo ir stebėsenos.
            
            
               Be to, naujo susitarimo ir naujo protokolo pasiūlymas visiškai atitinka tarptautinę ir Sąjungos teisę. Sąjunga nuolat pabrėžė savo siekį, kad Vakarų Sacharos konfliktas būtų išspręstas, ir paramą Jungtinių Tautų generalinio sekretoriaus ir jo asmeninio pasiuntinio pastangoms padėti konflikto šalims surasti teisingą, tvarų ir visoms šalims priimtiną politinį sprendimą. Prie šio pasiūlymo pridedamuose laiškuose, kuriais pasikeista, primenama Sąjungos pozicija dėl Vakarų Sacharos.  
            
            
               Po keleto derybų posėdžių derybininkai susitarė dėl šių tekstų: paties susitarimo, kuriuo nustatoma Europos Sąjungos ir Maroko Karalystės tausios žvejybos partnerystė (toliau – Žvejybos susitarimas) ir kuriuo pakeičiamas 2007 m. susitarimas, naujo įgyvendinimo protokolo, priedo, priedėlių ir laiškų, kuriais pasikeista. Šie tekstai parafuoti 2018 m. liepos 24 d. 
            
            
               Protokolas taikomas ketverius metus nuo jo 16 straipsnyje nustatytos taikymo pradžios. Nauju Žvejybos susitarimu panaikinamas 2007 m. vasario 28 d. įsigaliojęs Europos bendrijos ir Maroko Karalystės partnerystės susitarimas žuvininkystės sektoriuje. Jame numatyta galimybė laikinai taikyti susitarimą iki jo sudarymo, tačiau manoma, kad nėra būtina teikti pasiūlymą dėl tokio laikino taikymo. Naujo susitarimo tikslas – atspindėti 2009 m. reformos principus, tokius kaip geras žvejybos valdymas ir tvarumas, pagarba žmogaus teisėms, skaidrumas ir nediskriminavimas. Be to, susitarimą būtina iš dalies pakeisti, kad būtų laikomasi 2018 m. vasario 27 d. Teisingumo Teismo sprendimo ir kad būtų nustatytas susitarimo taikymo greta Vakarų Sacharos esančiuose vandenyse teisinis pagrindas. 
            
            
               Remiantis derybiniais nurodymais, Žvejybos susitarime nustatytos teisingo geografinio socialinės ir ekonominės naudos, kuri būtų proporcinga žvejybos veiklos mastui ir gaunama naudojant visą susitarime numatytą finansinį įnašą (t. y. finansinę kompensaciją už prieigą prie žvejybos zonos, sektorinės paramos įnašą ir laivų savininkų mokamus mokesčius), pasiskirstymo garantijos. Šios garantijos tai visų pirma šių lėšų paskirstymo ir naudojimo stebėsena, kurią daugiausia atlieka susitarimu įsteigtas jungtinis komitetas, sudarytas iš abiejų Šalių atstovų. Taip pat numatyta, kad Marokas turi reguliariai teikti ataskaitas apie pagal šį susitarimą įvykdytą veiklą.
            
            
               
                  Galiausiai prie šio pasiūlymo pridedamas Komisijos tarnybų darbinis dokumentas „Europos Sąjungos ir Maroko Karalystės tausios žvejybos partnerystės susitarimo ir jo įgyvendinimo protokolo naudos Vakarų Sacharos gyventojams tyrimo ir konsultacijų su jais ataskaita“. Ši ataskaita apima galimų Žvejybos susitarimo ir jo protokolo pasekmių darniam vystymuisi įvertinimą, visų pirma atsižvelgiant į poveikį susijusioms bendruomenėms ir susijusių teritorijų gamtos išteklių naudojimui, ir konsultacijų su šiomis bendruomenėmis apžvalgą, remiantis derybiniais nurodymais, pagal kuriuos šių bendruomenių įtraukimas į konsultacijas yra lemiamas Žvejybos susitarimo atnaujinimo veiksnys. Protokole numatoma 128 laivams paskirstyti 6 kategorijų žvejybos galimybių:
               
               
                  –
                        2 smulkiosios žvejybos šiaurinėje dalyje kategorijos: pelaginių žuvų žvejyba traukiamaisiais tinklais (1 kategorija, 22 laivai) ir dugninėmis ūdomis (2 kategorija, 35 laivai); 
               
               
                  –
                        smulkioji žvejyba ūdomis ir kartinėmis ūdomis pietinėje dalyje (3 kategorija, 10 laivų);
               
               
                  –
                        demersinių žuvų žvejyba dugniniais tralais ir dugninėmis ūdomis (4 kategorija, 16 laivų);
               
               
                  –
                        smulkioji tunų žvejyba kartinėmis ūdomis (5 kategorija, 27 laivų);
               
               
                  –
                        pramoninė pelaginių žuvų žvejyba pelaginiais ar pusiau pelaginiais tralais ir gaubiamaisiais tinklais (6 kategorija, 18 laivų). Sąjungos laivams leidžiamas sužvejoti šios kategorijos laimikis ribojamas priklausomai nuo protokolo taikymo metų. 
               
            
            
               Šias žvejybos galimybes reikia padalyti valstybėms narėms.
            
            
            
               . •Suderinamumas su toje pačioje politikos srityje galiojančiomis nuostatomis
            
         
         
            
               
                  Pagrindinis Žvejybos susitarimo ir jo naujo protokolo tikslas – partnerystės pagalba įtvirtinti tausią žvejybą ir Sąjungos laivams suteikti žvejybos galimybių Žvejybos susitarime nustatytoje žvejybos zonoje. Žvejybos galimybės suteikiamos remiantis patikimiausiomis turimomis mokslinėmis rekomendacijomis ir laikantis Tarptautinės Atlanto tunų apsaugos komisijos (ICCAT) rekomendacijų (toli migruojančių žuvų žvejybos atveju). Naujame protokole atsižvelgiama į ankstesniojo protokolo (2014–2018 m.) vertinimo ir perspektyvinio vertinimo, kuriuo siekta nustatyti, ar reikėtų sudaryti naują protokolą, rezultatais. Abu vertinimus atliko išorės ekspertai. Be to, protokolu Europos Sąjungai ir Maroko Karalystei bus sudarytos sąlygos stiprinti partnerystę, kurios tikslas – skatinti tausų žvejybos zonoje esančių žvejybos išteklių naudojimą ir remti Maroko Karalystės pastangas plėtoti savo mėlynąją ekonomiką. Šie tikslai dera su bendros žuvininkystės politikos tikslais ir įpareigojimais
                     6
                  . 
               
            
            
               •Suderinamumas su kitomis Sąjungos politikos sritimis
            
            
               
                  Derybos dėl Žvejybos susitarimo vyko atsižvelgiant į Sąjungos išorės veiksmus, visų pirma į Sąjungos tikslus, susijusius su demokratijos principais ir žmogaus teisėmis. Jos dera su Sąjungos pozicija remti Jungtinių Tautų generalinio sekretoriaus ir jo asmeninio pasiuntinio pastangas padėti konflikto šalims surasti teisingą, tvarų ir visoms šalims priimtiną politinį sprendimą, kuris suteiktų Vakarų Sacharos gyventojams apsisprendimo teisę pagal susitarimus, atitinkančius Jungtinių Tautų Chartijoje nustatytus tikslus bei principus, išdėstytus Jungtinių Tautų Saugumo Tarybos rezoliucijose, visų pirma jos rezoliucijose 2152 (2014), 2218 (2015), 2385 (2016), 2351 (2017) ir 2414 (2018). Žvejybos susitarimo sudarymas niekaip nepažeidžia politinio proceso dėl Vakarų Sacharos galutinio statuso rezultatų.
               
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               
                  Pasirinktas teisinis pagrindas – Sutartis dėl Europos Sąjungos veikimo, kurios 43 straipsnio 3 dalyje nustatyta, kad Taryba, remdamasi Komisijos pasiūlymu, patvirtina žvejybos galimybių skyrimą. 
               
            
            
               •Subsidiarumo principas (neišimtinės kompetencijos atveju)
            
            
               
                  Politikos sritis priklauso išimtinei kompetencijai. 
               
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •Galiojančių teisės aktų ex post vertinimas / tinkamumo patikrinimas
            
            
               
                  2017 m. Komisija atliko Europos Sąjungos ir Maroko Karalystės žuvininkystės sektoriaus partnerystės susitarimo protokolo (2014–2018 m.) ex post vertinimą ir galimo protokolo atnaujinimo ex ante vertinimą. Vertinimo išvados pateikiamos atskirame darbiniame dokumente
                     7
                  .
               
               
                  Atlikus vertinimą prieita prie išvados, kad Sąjungos žuvininkystės sektorius itin suinteresuotas žvejyba protokolo žvejybos zonoje ir kad atnaujinus protokolą regione sustiprėtų žvejybos stebėsenos, kontrolės bei priežiūros pajėgumai ir pagerėtų žvejybos valdymas.
               
            
            
               •Konsultacijos su suinteresuotosiomis šalimis
            
            
               
                  Atliekant vertinimą konsultuotasi su valstybėmis narėmis, pramonės atstovais ir tarptautinėmis pilietinės visuomenės organizacijomis, taip pat su Maroko Karalystės žuvininkystės administracija ir pilietine visuomene. Be to, konsultuotasi Tolimojo plaukiojimo laivyno patariamoje taryboje, o Komisija ir Europos išorės veiksmų tarnyba (EIVT) surengė konsultacijas ir su atitinkamomis Vakarų Sacharos bendruomenėmis, kad jos galėtų pareikšti savo nuomonę apie partnerystės susitarimo taikymą greta Vakarų Sacharos esančiuose vandenyse ir kad taikant Žvejybos susitarimą jos galėtų gauti socialinės ir ekonominės naudos, kuri būtų proporcinga žvejybos veiklos mastui. Prie šio pasiūlymo pridedamas Komisijos tarnybų darbinis dokumentas – naudos šioms bendruomenėms vertinimo ir konsultacijų ataskaita. Atlikus šį vertinimą padaryta išvada, kad Žvejybos susitarimas atneš daug socialinės ir ekonominės naudos susijusioms bendruomenėms ir padarys teigiamą poveikį tausiam gamtos išteklių vystymuisi. Konsultacijose dalyvavę socialiniai, ekonominiai ir politiniai subjektai taip pat tvirtai parėmė Žuvininkystės susitarimo sudarymą, nors frontas Polisario ir kai kurie kiti subjektai atsisakė dalyvauti konsultacijose dėl principinių priežasčių. Taigi galima daryti išvadą, kad bendradarbiaudama su EIVT Komisija ėmėsi visų tinkamų ir dabartinėmis aplinkybėmis įmanomų priemonių, kad susijusios bendruomenės būtų tinkamai įtrauktos į konsultacijas.
               
            
            
               •Tiriamųjų duomenų rinkimas ir naudojimas
            
            
               
                  Vadovaudamasi reglamento, kuriuo nustatoma bendra žuvininkystės politika, 31 straipsnio 10 dalimi Komisija ex post ir ex ante vertinimams pasamdė nepriklausomą konsultantą. 
               
            
            
               4.POVEIKIS BIUDŽETUI
            
            
               
                  Reglamento projektas neturi poveikio Sąjungos biudžetui.
               
            
            
               5.KITI ELEMENTAI
            
            
               •Įgyvendinimo planai ir stebėsena, vertinimas ir ataskaitų teikimo tvarka
            
         
         
            
               
                  Ši procedūra pradėta kartu su procedūromis, susijusiomis su Tarybos sprendimu dėl Europos Sąjungos ir Maroko Karalystės tausios žvejybos partnerystės susitarimo pasirašymo Sąjungos vardu ir Tarybos sprendimu dėl to susitarimo sudarymo. Šis reglamentas turi įsigalioti nuo tada, kai pagal susitarimą galima pradėti vykdyti žvejybos veiklą, t. y. nuo susitarimo įgyvendinimo protokolo taikymo pradžios. 
               
            
            
               2018/0350 (NLE)
            
            
               Pasiūlymas
            
            
               TARYBOS REGLAMENTAS
            
            
               dėl žvejybos galimybių paskirstymo pagal Europos Sąjungos ir Maroko Karalystės tausios žvejybos partnerystės susitarimą ir jo įgyvendinimo protokolą
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Komisija Sąjungos vardu derėjosi dėl Europos Sąjungos ir Maroko Karalystės tausios žvejybos partnerystės susitarimo (toliau – Žvejybos susitarimas), naujo jo įgyvendinimo protokolo ir prie to susitarimo pridedamų laiškų, kuriais pasikeista;
            
            
               (2)remiantis Tarybos sprendimu (ES) 2018/xxx
                  8
               , [pasirašymo data] pasirašytas naujas Žvejybos susitarimas, naujas jo įgyvendinimo protokolas ir prie Žvejybos susitarimo pridedami laiškai, kuriais pasikeista, su sąlyga, kad visi šie dokumentai bus sudaryti vėliau;
            
            
               (3)įgyvendinimo protokolas taikomas ketverius metus nuo jo 16 straipsnyje nustatytos taikymo pradžios datos;
            
            
               (4)reikėtų paskirstyti žvejybos galimybes valstybėms narėms visam Žvejybos susitarimo įgyvendinimo protokolo taikymo laikotarpiui;
            
            
               (5)šis reglamentas turėtų įsigalioti tą pačią dieną kaip ir Žvejybos susitarimo įgyvendinimo protokolas;
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               1.Pagal Europos Sąjungos ir Maroko Karalystės tausios žvejybos partnerystės susitarimo įgyvendinimo protokolą nustatytos žvejybos galimybės valstybėms narėms paskirstomos taip:
            
            
                     
                        Žvejybos kategorija
                     
                  
                  
                     
                        Laivo tipas
                     
                  
                  
                     
                        Valstybė narė
                     
                  
                  
                     
                        Licencijos arba kvota
                     
                  
               
                     
                        Smulkioji pelaginių žuvų žvejyba šiaurinėje dalyje
                     
                  
                  
                     
                        Traukiamaisiais tinklais žvejojantys laivai, kurių talpa < 150 GT
                     
                  
                  
                     
                        Ispanija
                     
                  
                  
                     
                        22
                     
                  
               
                     
                        Smulkioji žvejyba šiaurinėje dalyje
                     
                  
                  
                     
                        Dugninėmis ūdomis žvejojantys laivai, kurių talpa < 40 GT
                     
                  
                  
                     
                        Ispanija
                     
                  
                  
                     
                        25
                     
                  
               
                     
                  
                  
                     
                  
                  
                     
                        Portugalija
                     
                  
                  
                     
                        7
                     
                  
               
                     
                  
                  
                     
                        Dugninėmis ūdomis žvejojantys laivai, kurių talpa ≥ 40 GT < 150 GT
                     
                  
                  
                     
                        Portugalija
                     
                  
                  
                     
                        3
                     
                  
               
                     
                        Smulkioji žvejyba pietinėje dalyje
                     
                  
                  
                     
                        Ūdos ir kartinės ūdos, < 150 GT vienam laivui
                     
                     
                        Iš viso <= 800 GT
                     
                  
                  
                     
                        Ispanija
                     
                  
                  
                     
                        10
                     
                  
               
                     
                        Demersinių žuvų žvejyba
                     
                  
                  
                     
                        Dugninėmis ūdomis žvejojantys laivai, kurių talpa <= 150 GT
                     
                  
                  
                     
                        Ispanija
                     
                  
                  
                     
                        7
                     
                  
               
                     
                  
                  
                     
                  
                  
                     
                        Portugalija
                     
                  
                  
                     
                        4
                     
                  
               
                     
                  
                  
                     
                        Traleriai, kurių talpa<= 750 GT
                     
                     
                        Iš viso <= 3.000 GT
                     
                  
                  
                     
                        Ispanija
                     
                  
                  
                     
                        5
                     
                  
               
                     
                  
                  
                     
                  
                  
                     
                        Italija
                     
                  
                  
                     
                        0
                     
                  
               
                     
                        Tunų žvejyba
                     
                  
                  
                     
                        Kartinėmis ūdomis žvejojantys laivai
                     
                  
                  
                     
                        Ispanija
                     
                  
                  
                     
                        23
                     
                  
               
                     
                  
                  
                     
                  
                  
                     
                        Prancūzija
                     
                  
                  
                     
                        4
                     
                  
               
                     
                        Pramoninė pelaginių žuvų žvejyba
                     
                  
                  
                     
                        85 000 t pirmaisiais metais
                     
                     
                        90 000 t antraisiais metais
                     
                     
                        100 000 t trečiaisiais ir ketvirtaisiais metais
                     
                     
                        Leidimus žvejoti turinčių laivų paskirstymas:
                     
                     
                        10 laivų, kurių talpa >= 3 000 GT ir < 7 765 GT
                     
                     
                        43 laivai, kurių talpa >= 150 ir < 3 000 GT
                     
                     
                        4 laivai, kurių talpa < 150 GT
                     
                  
                  
                     
                        Pirmieji metai – 85 000 t
                     
                  
               
                     
                  
                  
                     
                  
                  
                     
                        Vokietija
                     
                  
                  
                     
                        6 871,2 t
                     
                  
               
                     
                  
                  
                     
                  
                  
                     
                        Lietuva
                     
                  
                  
                     
                        21 986,3 t
                     
                  
               
                     
                  
                  
                     
                  
                  
                     
                        Latvija
                     
                  
                  
                     
                        12 367,5 t
                     
                  
               
                     
                  
                  
                     
                  
                  
                     
                        Nyderlandai
                     
                  
                  
                     
                        26 102,4 t
                     
                  
               
                     
                  
                  
                     
                  
                  
                     
                        Airija
                     
                  
                  
                     
                        3 099,3 t
                     
                  
               
                     
                  
                  
                     
                  
                  
                     
                        Lenkija
                     
                  
                  
                     
                        4 807,8 t
                     
                  
               
                     
                  
                  
                     
                  
                  
                     
                        Jungtinė Karalystė
                     
                  
                  
                     
                        4 807,8 t
                     
                  
               
                     
                  
                  
                     
                  
                  
                     
                        Ispanija
                     
                  
                  
                     
                        496,2 t
                     
                  
               
                     
                  
                  
                     
                  
                  
                     
                        Portugalija
                     
                  
                  
                     
                        1 652,2 t
                     
                  
               
                     
                  
                  
                     
                  
                  
                     
                        Prancūzija
                     
                  
                  
                     
                        2 809,3 t
                     
                  
               
                     
                  
                  
                     
                  
                  
                     
                        Antrieji metai – 90 000 t
                     
                  
               
                     
                  
                  
                     
                  
                  
                     
                        Vokietija
                     
                  
                  
                     
                        7 275,4 t
                     
                  
               
                     
                  
                  
                     
                  
                  
                     
                        Lietuva
                     
                  
                  
                     
                        23 279,6 t
                     
                  
               
                     
                  
                  
                     
                  
                  
                     
                        Latvija
                     
                  
                  
                     
                        13 095,0 t
                     
                  
               
                     
                  
                  
                     
                  
                  
                     
                        Nyderlandai
                     
                  
                  
                     
                        27 637,9 t
                     
                  
               
                     
                  
                  
                     
                  
                  
                     
                        Airija
                     
                  
                  
                     
                        3 281,6 t
                     
                  
               
                     
                  
                  
                     
                  
                  
                     
                        Lenkija
                     
                  
                  
                     
                        5 090,6 t
                     
                  
               
                     
                  
                  
                     
                  
                  
                     
                        Jungtinė Karalystė
                     
                  
                  
                     
                        5 090,6 t
                     
                  
               
                     
                  
                  
                     
                  
                  
                     
                        Ispanija
                     
                  
                  
                     
                        525,4 t
                     
                  
               
                     
                  
                  
                     
                  
                  
                     
                        Portugalija
                     
                  
                  
                     
                        1 749,4 t
                     
                  
               
                     
                  
                  
                     
                  
                  
                     
                        Prancūzija
                     
                  
                  
                     
                        2 974,5 t
                     
                  
               
                     
                  
                  
                     
                  
                  
                     
                        Tretieji ir ketvirtieji metai – 100 000 t
                     
                  
               
                     
                  
                  
                     
                  
                  
                     
                        Vokietija
                     
                  
                  
                     
                        8 083,8 t
                     
                  
               
                     
                  
                  
                     
                  
                  
                     
                        Lietuva
                     
                  
                  
                     
                        25 866,3 t
                     
                  
               
                     
                  
                  
                     
                  
                  
                     
                        Latvija
                     
                  
                  
                     
                        14 550,0 t
                     
                  
               
                     
                  
                  
                     
                  
                  
                     
                        Nyderlandai
                     
                  
                  
                     
                        30 708,8 t
                     
                  
               
                     
                  
                  
                     
                  
                  
                     
                        Airija
                     
                  
                  
                     
                        3 646,3 t
                     
                  
               
                     
                  
                  
                     
                  
                  
                     
                        Lenkija
                     
                  
                  
                     
                        5 656,3 t
                     
                  
               
                     
                  
                  
                     
                  
                  
                     
                        Jungtinė Karalystė
                     
                  
                  
                     
                        5 656,3 t
                     
                  
               
                     
                  
                  
                     
                  
                  
                     
                        Ispanija
                     
                  
                  
                     
                        583,8 t
                     
                  
               
                     
                  
                  
                     
                  
                  
                     
                        Portugalija
                     
                  
                  
                     
                        1 943,8 t
                     
                  
               
                     
                  
                  
                     
                  
                  
                     
                        Prancūzija
                     
                  
                  
                     
                        3 305,0 t
                     
                  
               
            
               2.Reglamentas (ES) 2017/2403 taikomas nedarant poveikio susitarimui ir protokolui.
            
         
         
            
            
               2 straipsnis
            
            
               Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo dienos, kurią pradedamas taikyti Europos Sąjungos ir Maroko Karalystės tausios žvejybos partnerystės susitarimo įgyvendinimo protokolas.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        OL L 141, 2006 5 29, p. 1; OL L 78, 2007 3 17, p. 31.
               
               
                  
                     (2)
                  
                        OL L 328, 2013 12 7, p. 2.; OL L 228, 2014 7 31, p. 1.
               
               
                  
                     (3)
                  
                        OL L 70, 2000 3 18, p. 2.
               
               
                  
                     (4)
                  
                        Priimtais 2018 m. balandžio 16 d. vykusiame 3612-ajame Žemės ūkio ir žuvininkystės tarybos posėdyje.
               
               
                  
                     (5)
                  
                        2018 m. vasario 27 d. Europos Sąjungos Teisingumo Teismo sprendimas Western Sahara Campaign UK, C-266/16, EU :C :2018 :118.
               
               
                  
                     (6)
                  
                        OL L 354, 2013 12 28, p. 22.
               
               
                  
                     (7)
                  
                        
                  https://ec.europa.eu/fisheries/sites/fisheries/files/docs/publications/evaluation-report-morocco_fr.pdf
                   SWD(2018) 1 final: 
                  https://eur-lex.europa.eu/legal-content/FR/TXT/?qid=1535624240760&uri=CELEX:52018SC0001.
                     
               
               
                  
                     (8)
                  
                        OL L xx, xxxx xx xx, p. xx.